**Ķekavas novada tiešsaistes zolītes turnīra**

**Nolikums**

1. **Turnīra mērķi**
	1. Ķekavas novada sporta programmas dažādošana, saturīga laika pavadīšanas iespējas piedāvāšana novada iedzīvotājiem un tā viesiem.
	2. „Ķekavas novada tiešsaistes zolītes turnīra” (turpmāk – Turnīrs) uzvarētāju noskaidrošana.
	3. Ķekavas novada iedzīvotāju un tā viesu (turpmāk – Dalībnieki) saliedētības veicināšana, kā arī savstarpējo attiecību uzlabošana sportiskā garā.
	4. Labāko zoles spēlētāju noskaidrošana dalībnieku vidū.
	5. Latviešu tradicionālās kāršu spēles zole kā Latvijas kultūras elementa, prāta attīstīšanas un sporta popularizēšana, arī lietderīga laika pavadīšana.
	6. Zoles spēles prasmju attīstīšana un savstarpēja pieredzes apmaiņa Turnīra dalībnieku vidū.
2. **Vieta un laiks**
	1. Interneta vietne [www.zolmaniem.lv](http://www.zolmaniem.lv), sadaļa „TURNĪRI”.
	2. Norise 2021.gada 27.februārī.
	3. Dalībnieku reģistrācija [www.zolmaniem.lv](http://www.zolmaniem.lv) pie attiecīgā Turnīra līdz pirmās kārtas sākumam.
	4. Pirmās kārtas sākums plkst. 15.00.
	5. Dalībniekiem, kuri vēlas piedalīties Turnīrā, ir nepieciešams piereģistrēties [www.zolmaniem.lv](http://www.zolmaniem.lv) (atkārtoti reģistrēties nav nepieciešams) un līdz 27.02.2021. plkst. 14.00 nosūtīt e-pastu uz info@zolmaniem.lv ar reģistrācijas pieteikumu “Ķekavas novada tiešsaistes zolītes turnīrs”. Pēc e-pasta atsūtīšanas lietotājam tiks izsniegta spēles tehniskai nodrošināšanai nepieciešamā virtuālā valūta.
	6. Ir nepieciešams stabils interneta nodrošinājums (vislabāk, ja tas ir nodrošināts ar vadu) visa zolītes Turnīra norises laikā.
3. **Dalībnieki**
	1. Turnīrā var piedalīties Ķekavas novada iedzīvotāji un tā viesi ar dažādu zoles spēles prasmju sagatavotības līmeni.
	2. Turnīra dalībniekiem jāievēro zoles noteikumi, spēles ētika un šā Nolikuma prasības.
	3. Dalība turnīrā ir bez maksas.
4. **Organizatori un vadība**
	1. Turnīru organizē Ķekavas novada pašvaldības sporta aģentūra. Atbildīgā persona – Andris Petrovs, e-pasts: andris.petrovs@kekava.lv, tālr. 26 423 130.
	2. Turnīru vada galvenais tiesnesis Mārtiņš Plēsums, e-pasts: info@zolmaniem.lv, tālr. 20443377 (SIA “ZOLMANIEM”), kuram ir vienpersoniskas tiesības izšķirt visus iesniegtos strīdus un protestus.
5. **Turnīra norises kārtība**
	1. Turnīrs norisinās:
		1. pēc aktuālajiem zoles noteikumiem, kas ir pieejami interneta mājas lapas [www.zolmaniem.lv](http://www.zolmaniem.lv) sadaļā „*Par zoli*” 🡪 „[*Zoles noteikumi*](http://zolmaniem.lv/cms/page/view/21#Zoles_noteikumi)”;
		2. atbilstoši Turnīra noteikumiem, kas ir pieejami interneta mājas lapas [www.zolmaniem.lv](http://www.zolmaniem.lv) sadaļā *„Par zoli” 🡪 „*[Turnīri](http://zolmaniem.lv/cms/page/view/21#Turn%C4%ABri)*”* un *„*[Turnīru nolikums](http://zolmaniem.lv/cms/page/view/21#TURN%C4%AARU_NOLIKUMS)*”*.
	2. Tiek spēlēta klasiskā zole ar *pulēm* un bez mazajām zolēm.
	3. Spēlētāji pie galdiņiem tiek sadalīti pa trīs vai pa četri, ko automātiski nosaka turnīru sistēma, ievērojot dalībnieku skaitu.
	4. Turnīrs notiek septiņās kārtās ar laika ierobežojumu katrai kārtai – 40 minūtes. Katrā kārtā tiek izspēlētas 24 partijas.
	5. Pēc 24. izspēlētās partijas personīgās *pules* spēlētājiem tiek norakstītas tā, ka par katru personīgo *puli* tās īpašnieks samaksā visiem pārējiem spēlētājiem katram pa vienam punktam.

***Turnīra norise:***

|  |  |
| --- | --- |
| 1. kārta | 15.00–15.40 |
| 2. kārta | 15.40–16.20 |
| 3. kārta | 16.20–17.00 |
| 4. kārta | 17.00–17.40 |
| 5. kārta | 17.40–18.20 |
| 6. kārta | 18.20–19.00 |
| 7. kārta | 19.00–19.40 |

* 1. Pirmajā kārtā spēles partnerus pie katra galdiņa izlozē turnīru sistēma.
	2. Pēc pirmās kārtas uz katru nākamo kārtu spēlētāji pa galdiņiem tiek sadalīti pēc iegūto lielo un mazo punktu kopsummas no iepriekšējām kārtām, t. i., labākie spēlē ar labākajiem. Lielo punktu sadale pie galda: 1. vieta – 6 punkti; 2. vieta – 4 punkti; 3. vieta – 2 punkti un 4. vieta – 0 punkti. Ja divi vai vairāki spēlētāji pie viena galdiņa dala vietu, tad lielos punktus skaita kopā un dala ar attiecīgo spēlētāju skaitu.
	3. Vietu ieņemšana pie galdiņa notiek secīgi pēc kārtas, sākot ar spēlētāju, kurš attiecīgās kārtas protokolā norādīts kā pirmais. (Protokolā pirmais tiek noteikts atbilstoši iegūto lielo punktu kopsummai no iepriekšējām kārtām – augstāku vietu pie galdiņa ieņem spēlētājs, kuram ir visvairāk lielo punktu. Ja sakrīt lielie punkti, tad skatās pēc mazajiem punktiem).
	4. Pie dalījuma, kad neviens neņem augšā, tiek pierakstīta viena kopējā *pule*, ja spēlē četri spēlētāji un nav nevienas atvērtas *pules* – pieraksta klāt divas kopējās *pules*, bet, ja kaut viena *pule* ir atvērta, tad pieraksta klāt tikai vienu *puli*.
1. **Izdevumi un norēķini**
	1. Dalība Turnīrā notiek saskaņā ar mājas lapas www.zolmaniem.lv [lietošanas noteikumiem](http://zolmaniem.lv/cms/page/view/18#M%C4%80JAS_LAPAS_LIETO%C5%A0ANAS_NOTEIKUMI);
	2. Turnīra rīkošanas izdevumus sedz Ķekavas novada pašvaldības sporta aģentūra.
	3. Turnīra norises izdevumus sedz SIA “ZOLMANIEM”.
2. **Apbalvošana**
	1. Turnīra 1.-6. vietas ieguvēji tiks apbalvoti ar kausiem un pārsteiguma balvām.
	2. Turnīra rezultāti tiks publicēti pašvaldības informatīvajā izdevumā „Ķekavas Novads”, <https://sports.kekava.lv/> un pašvaldības profilos sociālajos tīklos;
	3. Turnīra godalgoto vietu ieguvējiem ir jānorāda personas vārds un uzvārds, pasta adrese Latvijas teritorijā un mobilā tālruņa numurs, lai varētu organizēt balvu piegādi. **Lai saņemtu izcīnītos apbalvojumus, šajā punktā minēto informāciju 7 (septiņu) dienu laikā pēc Turnīra norises Turnīra 1.-6.vietas ieguvējiem ir pienākums atsūtīt uz e-pastu** **info@zolmaniem.lv****.**
3. **Informācija par sacensībām**
	1. Informācija par sacensībām būs pieejama <https://sports.kekava.lv/> un [www.zolmaniem.lv](http://www.zolmaniem.lv). Informatīvais tālrunis 20443377 (Mārtiņš Plēsums).
4. **Datu aizsardzība**
	1. Pasākumā uzņemtie materiāli tiks izmantoti publicitātes vajadzībām Ķekavas novada pašvaldības informatīvajā izdevumā „Ķekavas Novads”, Ķekavas novada pašvaldības sporta aģentūras mājas lapā <https://sports.kekava.lv/> un mājas lapā [www.zolmaniem.lv](http://www.zolmaniem.lv);
	2. Piesakoties sacensībām katrs dalībnieks piekrīt savu personas datu apstrādei, pamatojoties uz Fizisko personu datu aizsardzības likuma 7.1. pantu;
	3. Jūsu atrašanās pasākuma norises vietā (attālināti) ir apliecinājums tam, ka piekrītat šim Nolikumam.

**Sabiedrības informēšanas nolūkos pasākumā var notikt foto vai video fiksācija. Vizuālais materiāls var tikt ievietots Ķekavas novada pašvaldības informatīvajos kanālos. Vairāk – https://ej.uz/kekava\_privatuma\_politika.**